Jobsøgning på nettet - Søg jobs online Google+
HOME/Artikler om jobsøgning/Jobsøgning på nettet
Senest opdateret sep-28-2016 af Bo Lyhne i kategorien Jobsøgning. Der er 0 kommentarer.
Der er ingen tvivl om, at langt den største del af jobsøgninger i dag forgår på nettet og på mange forskellige måder.
Og det er der mange gode grunde til.
Jobsøgning på nettet er nemlig utroligt let sammenlignet med, hvor omfattende det tidligere var at søge job.
I dag er mange dele af processen omkring jobsøgning nemlig automatiseret og digitaliseret og derfor er det blevet langt lettere for kandidater at søge jobs.
Og langt lettere for virksomhederne at administrere de mange jobansøgninger, der kommer til de opslåede stillinger.
Mange ansøgninger – rigtig mange ansøgninger
Jobsøgning på nettet – Hvilke fordele og ulemper er der forbundet med at søge jobs på nettet?
I dag modtager langt de fleste virksomheder ansøgninger og CV på nettet ved at du sender din ansøgning gennem et link fra virksomhedens hjemmeside.
Nogle steder skal du indtaste nogle enkelte oplysninger om dig selv, såsom navn, adresse, mail-adresse o.s.v.
Når ansøgningerne så skal screenes og vurderes i forhold til det pågældende job, så letter det, som beskrevet, administrationen for begge parter.
Både for den jobsøgende, som ikke først skal printe ansøgningen ud, pakke den og sende den ved at finde den nærmeste postkontor eller postkasse…
…men også for arbejdsgiveren, som nu kan modtage alle ansøgninger i ét samlet system.
Og på den måde holde styr på, hvilken kommunikation der har været med den enkelte jobsøgende.
Det er i mange tilfælde med til at undgå misforståelser og manglende kommunikation.
Og det gør jobsøgning på nettet til en god oplevelse, som i det langt fleste tilfælde forløber gnidningsfrit.
Samtidigt er de mange jobdatabaser med til at gøre jobmulighederne overskuelige og lette at søge i.
Som jobsøgende kan du i løbet af ganske få øjeblikke danne dig et overblik over, om der er kommet nye jobmuligheder indenfor de områder og brancher, hvor du søger job og så kan du sende en ansøgning, hvis det ser ud som et interessant job.
En anden måde at lave jobsøgning på nettet er ved at brande dig og håbe på at blive opsøgt på et tidspunkt.
Det kunne være ved at optimere din Facebook-profil, din LinkedIn-profil, ved at lave en hjemmeside om dig selv og dine kompetencer eller ved at blogge om dig selv.
Der er mange måder at brande sig på og fortælle verden om dine holdninger og kompetencer og jo mere du gør dette, jo større er sandsynligheden for, at nogen får øje på dig og finder dig interessant i forhold til muligheder i deres virksomhed.
Dette er en langsigtet strategi, som du bør tage hul på, før du bliver ledig på arbejdsmarkedet og muligheden for at skabe dig selv et brand, er løbende noget du som jobsøgende bør have i baghovedet.
Jobsøgning på nettet har med andre ord aldrig været lettere, end det er i dag og der er masser af fordele ved at søge jobs på nettet.
Derfor er der heller ingen tvivl om, at jobsøgning på nettet kun vil blive mere og mere almindeligt i alle brancher.
Tags: Facebook , Jobsøgning , Jobsøgning på nettet , LinkedIn
« 6 råd til jobsamtale forberedelse	6 gode råd til at få job »